EkBass/fiwiki-20250220-pages-articles huggingface dataset:
Song Duan

Song Duan (s. 2. elokuuta 1995) on kiinalainen jalkapalloilija. Hän on pelipaikaltaan hyökkääjä. Hän on pelannut Kiinan naisten maajoukkueessa vuoden 2019 MM-kilpailujen päättyessä 24 maaottelua ja tehnyt niissä seitsemän maalia. Hän kuului Kiinan joukkueeseen vuoden 2019 maailmanmestaruuskilpailuissa ja pääsi kahdessa ottelussa vaihtopelaajana kentälle. Song edustaa kotimaassaan Daliania. == Lähteet == Luokka:Kiinalaiset jalkapalloilijat Luokka:Vuonna 1995 syntyneet Luokka:Elävät henkilöt
Tunturikorvajäkälä

Tunturikorvajäkälä (Nephroma expallidum, syn. Opisteria expallidum) on munuaisjäkälien sukuun kuuluva jäkälälaji. Sen yläpinta on himmeä ja ruskehtavan tai sinertävän vihreä. Liuskat ovat enintään 2 senttimetriä leveitä. Reunat ovat usein röyhelöisiä. Kotelomaljat ovat harvinaisia. Jäkäläkasvustot ovat enintään 15 senttimetriä halkaisijaltaan. Kasvaa tunturikankailla ja -niityillä sammalikoissa. Tunturikorvajäkälää tavataan Lapissa tunturialueilla. Laji on luokiteltu Suomessa elinvoimaiseksi. == Lähteet == == Aiheesta muualla == * Laji.fi: Tunturikorvajäkälä Luokka:Kotelosienet
Li Wen

Li Wen (s. 21. helmikuuta 1989) on kiinalainen jalkapalloilija. Hän on pelipaikaltaan puolustaja tai keskikenttäpelaaja. Hän on pelannut Kiinan naisten maajoukkueessa vuoden 2019 MM-kilpailujen päättyessä 32 maaottelua ja tehnyt niissä kolme maalia. Hän pelasi ensimmäisen maaottelunsa vuonna 2012 ja kuului Kiinan joukkueeseen vuoden 2019 maailmanmestaruuskilpailuissa, joissa hän pääsi yhdessä ottelussa vaihtopelaajana kentälle. Li edustaa kotimaassaan Daliania. == Lähteet == Luokka:Kiinalaiset jalkapalloilijat Luokka:Vuonna 1989 syntyneet Luokka:Elävät henkilöt
Freska

Freska Finland Oy on suomalainen siivousyritys, joka toimii tällä hetkellä Suomessa, Ruotsissa ja Norjassa. Freskan palvelut keskittyvät koti- ja toimistosiivoukseen. Freska on perustettu vuonna 2015, ja sen toimitusjohtaja on Sebastian Heinrichs. Freska työllistää yhteensä noin tuhat siivoojaa, joista suunnilleen puolet työskentelee Suomessa. Freska on kertonut laajentavansa palveluitaan tulevaisuudessa myös muihin kotipalveluihin. Freska on kasvanut perustamisestaan lähtien nopeasti. Huhtikuussa 2023 se osti liikevaihdoltaan 12 miljoonan euron Koti Puhtaaksi -yrityksen, jolla oli yli 300 työntekijää. Yhdessä yhtiöt tulevat tekemään noin 1 300 hengellä noin 47 miljoonan euron vuosiliikevaihtoa.. Vielä vuonna 2017 Freskan liikevaihto oli vain 2,5 miljoonaa euroa. Freskaan ovat sijoittaneet monet kansainväliset sijoittajat, kuten Small Giant Gamesin taustalla vaikuttava ruotsalainen Spintop Ventures ja saksalainen pääomasijoittaja Acton Partners. == Lähteet == Luokka:Suomalaiset siivouspalveluyritykset
Repokankaan koulu

Repokankaan koulu on Varkauden länsiosassa toimiva suomenkielinen yhtenäiskoulu (luokka-asteet 0–9). Vuonna 2016 koulua kävi yli 210 peruskoulun oppilasta. Tämän lisäksi koulussa on esikoulua käyviä lapsia. Repokankaan koulu osallistuu muun muassa Kiva-koulu, Liikkuva koulu ja ProKoulu- hankkeisiin. ==Lähteet== ==Aiheesta muualla== *Repokankaan koulun pihan turvallisuutta parannetaan kesän aikana (25.3.2019) (yle.fi) Luokka:Varkauden peruskoulut
Intian presidentinvaali 1997

Intian presidentinvaali 1997 oli valitsijamiesvaali, jossa Intian parlamentin jäsenet sekä osavaltioiden lainsäätäjät valitsivat Intialle uuden presidentin. Vaalit voitti entinen varapresidentti ja diplomaatti K. R. Narayanan, josta tuli Intian ensimmäinen kastiton presidentti. Häntä vastassa oli bramiinikastiin kuulunut Intian vaalikomission entinen johtaja T. N. Seshan. Ainoa puolue, joka tuki Seshania avoimesti oli Shiv Sena, jonka lisäksi häntä äänestivät muutamat sitoutumattomat lainsäätäjät. Narayananin voitto ei ollut kovinkaan yllättävä, koska hänen takanaan oli puoluekentän muut puolueet. Äänioikeutettuja lainsäätäjiä oli 4848, joista 4231 äänesti Narayania presidentiksi ja 240 Seshania. 171 ääntä hylättiin. Intian presidentinvaaleissa eri osavaltioiden lainsäätäjien äänillä on erilainen painoarvo, joka perustuu osavaltion väkilukuun. K. R. Narayanan saamien äänien arvo oli 956 290 ja Seshanin äänien 50 631. Vaikka Intian presidentin virka onkin enimmäkseen symbolinen, analyytikot näkivät sen alhaiskastisten intialaisten voittona. Kriitikoiden mukaan Narayanan voitti ainoastaan, koska hän oli kastiton. Myös presidentti Narayanan veljenpoika yhtyi kritiikkiin paikallisessa mediassa kutsumalla setäänsä kastittomaksi bramiiniksi. ==Lähteet== Luokka:Vuoden 1997 vaalit Luokka:Intian presidentinvaalit
Kalliomunuaisjäkälä

Kalliomunuasjäkälä (Nephroma helveticum) on munuaisjäkälien sukuun kuuluva jäkälä. Sen yläpinta on siniharmaa tai tummanruskea. Alapinta on tummanruskea tai musta ja nukkakarvainen. Liuskat ovat 0,5 senttimetriä leveitä. Kotelomaljat ovat melko yleisiä. Kasvaa kallioseinämillä, kalliosammalikoissa sekä varjoisilla jyrkänteillä. Laji on Suomessa erittäin harvinainen ja sitä on tavattu vain muutamista paikoista. Suomessa se on luokiteltu äärimmäisen uhanalaiseksi. == Lähteet == == Aiheesta muualla == * Laji.fi: Kalliomunuaisjäkälä Luokka:Kotelosienet
Don Dokken

Don Dokken (s. 29. kesäkuuta 1953 Los Angeles, Yhdysvallat) on yhdysvaltalainen laulaja, joka tunnetaan parhaiten perustamastaan glam metal -yhtyeestä Dokken. Don Dokken ja George Lynch perustivat yhtyeen Dokken vuonna 1977. Ensimmäinen levy Breakin’ The Chains julkaistiin ensin Euroopassa Don Dokkenin soololevynä, ja vasta uusintapainos ilmestyi yhtyeen Dokken nimellä. dybyytin jälkeen hän on julkaissut 13 levyä yhtyeen kanssa. Don Dokken on julkaissut kaksi soololevyä Up From The Ashes vuonna 1990 ja Solitary vuonna 2008. == Lähteet == == Aiheesta muualla == * / Dokkenin kotisivut Luokka:Yhdysvaltalaiset metallimusiikin laulajat Luokka:Elävät henkilöt Luokka:Vuonna 1953 syntyneet
Forssan keskustaajama

Forssan keskustaajama on taajama Kanta-Hämeessä. Se sijaitsee Forssan kaupungin sekä Jokioisten ja Tammelan kuntien alueella. Taajaman osat muodostavat kussakin kunnassa sen hallinnollisen keskuksen. Taajama sijaitsi aluksi vain Forssan alueella, mutta sittemmin se on kasvanut yhteen Jokioisten keskustaajaman ja Tammelan kirkonkylän kanssa. Vuoden 2017 lopussa taajaman maapinta-ala oli noin 37 neliökilometriä ja asukasluku noin 21 200. == Kunnat == Forssan keskustaajaman kunnat Kunnan nimi Väkiluku taajaman alueella* Osuus koko kunnan väkiluvusta* Kunnan muut taajamat* Forssa 15 786 92,63 % Jokioinen 3 382 65,08 % Vaulammi Tammela 2 604 42,89 % Häiviä, Kaukjärvi Tiedot vuodelta 2016. ==Lähteet== Luokka:Forssa Luokka:Jokioinen Luokka:Tammela Luokka:Suomen kuntakeskukset Luokka:Kanta-Hämeen maakunnan taajamat
Waltterin koulu

Waltterin koulu on suuri Varkauden Kuoppakankaan kaupunginosassa toimiva suomenkielinen yhtenäiskoulu (luokka-asteet 0–9). Koulu muodostettiin vuonna 2017 yhdistämäällä aiempien Kuoppakankaan ja Päiviönsaaren koulun toiminnot. Koulun osoitteeksi tuli Kuoppakankaan koulun tontti Urheilukadulla, jonne rakennettiin mittava laajennus. Waltterin koulun edeltäneitä kouluja kävi vuonna 2016 yhteenä 834 (=546+288) peruskoululaista. Peruskoululaisten lisäksi koulussa on esikoululaisia. Kouluun on hankittu useita julkisia taideteoksia, joista osa on nähtävissä ulkona. ==Lähteet== ==Aiheesta muualla== *Pekka Niiranen (23.4.2019) Waltterin koululla korjataan sisäilmaongelmia (yle.fi) *Helmi Nykänen (28.1.2019) Varkaudessa koululaiset oppivat kestävästä kehityksestä (yle.fi) Luokka:Varkauden peruskoulut
Luettelo tunnetuista varkautelaisista

Tämä on luettelo tunnetuista henkilöistä, jotka ovat syntyneet tai asuneet Varkaudessa. * Ari Hakulinen, muusikko ja äänilevytuottaja * Antero Halonen, nyrkkeilijä * Jaku Havukainen, lauluntekijä ja kitaristi * Petri Hervanto, iskelmälaulaja ja muusikko * Onni Hiltunen, ministeri ja puoluejohtaja * Ari Holopainen, jääpalloilija * Panu Höglund, suomentaja ja verkkokirjoittaja * Jukka Itkonen, kirjailija, muusikko, runoilija ja sanoittaja * Heikki Kahila, entinen uutisankkuri * Olli Kauhanen, kirjailija * Jukka Keskisalo, estejuoksija * Anitta ja Marianne, 1970-luvun laulajaduo * Rele Kosunen, muusikko ja viihdetaiteiija * Erkki Kivimäki, diplomaatti * Svante Kosunen, muusikko * Kari Kärkkäinen, poliitikko * Sami Laakkonen, jääpalloilija * Ulla Lehtonen, tietokirjailija * Magyar, progressiivista rock-musiikkia soittava yhtye * Taru Mäntynen, kuvanveistäjä * Mariko, Kwan-yhtyeen solisti * Esa Pakarinen, muusikko, näyttelijä ja viihdetaiteilija * Esa Pakarinen Junior, näyttelijä ja nukketeatteriohjaaja * Mari Perankoski, näyttelijä * Kerttu Pesonen, maastohiihtäjä * Timo-Timo (oikealta nimeltä Timo Pitkänen), The 69 Eyes -yhtyeen kitaristi * Henna Pohjola, kuvataiteilija * Erkki Pulliainen, eläintieteilijä, tietokirjailija ja poliitikko * Kari Rajamäki, poliitikko * Väinö Rouvinen, taidegraafikko * Anneli Sari, laulaja * Konstantin Shumov, lentopalloilija * Mika Skyttä, jääkiekkoilija * Teija Sopanen, televisiokuuluttaja, toimittaja, missi ja elokuvanäytteijä * Seppo Tiitinen, eduskunnan pääsihteeri * Kari Tuomisaari, lauluntekijä, muusikko ja sanoittaja * Kirsi Laamanen, näyttelijä- laulaja Varkautelaiset Tunnettuja varkautelaisia
Motor Sport

Motor Sport on brittiläinen kuukausittain moottoriurheilua käsittelevä ja uutisoiva aikakauslehti. Lehteä julkaistiin alun perin vuonna 1924 nimellä Brooklands Gazette, mutta muuttui nykyiseen muotoonsa seuraavana vuonna. ==Päätoimittajat== * 1936–1991: Bill Boddy. * 2018—: Joe Dunn. ==Avustaneet kirjeenvaihtajat== * Harold Nockolds, mannertenvälinen kirjeenvaihtaja ja ulkomaalaisten lehtien kääntäminen (kuollut 1982). * Denis Jenkinson, mannertenvälinen kirjeenvaihtaja ja osakilpailujen reportaasit (kuollut 1996). * Mark Hughes, osakilpailureportaasien päätoimittaja (nykyinen). * Toimituksen henkilökuntaan kuuluneita kirjoittajia Simon Arron, Damien Smith, Paul Fearnley, Gordon Kirby, Andrew Frankel, Rob Widdows, Mat Oxley, ja Samarth Kanal. ==Julkaisijat== * 1924— Radclyffe’s, Technical Publishers, 65 Victoria Street, London S.W.1 * 1936— Wesley J. Tee * 1997— Haymarket * 2006— Chelsea Magazines * 2009— Motor Sport Magazine Limited ==Lähteet== Luokka:Brittiläiset urheilulehdet Luokka:Autourheilu
Chaoyang (kaupunkipiiri)

Chaoyang (朝阳区) on yksi Pekingin keskustan kaupunkipiireistä. Se sijaitsee toisen kehätien ulkopuolella. Jäänteet vanhasta Pekingistä ovat kadonneet lähes täysin, niiden tilalle on kasvanut moderni, vilkas kaupunginosa ostoskeskuksineen. Kaupungin liikekeskus ja korkeimmat pilvenpiirtäjät sijaitsevat tässä piirissä. Vuonna 2017 piirissä oli 3 739 000 asukasta. == Lähteet == == Aiheesta muualla == Luokka:Peking Luokka:Kiinan piirikuntatason alueet
Kaurajauho

Kaurajauho on kauran jyvistä höyryssä kypsytetyistä ja litistetyistä kaurahiutaleista valmistettu jauho, jota valmistetaan eri karkeusasteina. Sen leivontaominaisuudet ovat huonot, koska se ei muodosta sitkoa. Sitä voidaan käyttää vehnäjauhoon sekoitettuna tai sellaisenaan esimerkiksi velleihin tai elintarviketeollisuudessa kekseihin.Turtia s. 237. Kaurajauho sopii sekä makeiden kakkujen että leipien valmistamiseen. Jauhossa on runsaasti proteiinia ja ravintokuitua. ==Lähteet== * ===Viitteet=== Luokka:Viljatuotteet Luokka:Ruoka-ainekset
Hiutaleet

Hiutaleet ovat yleensä etenkin puurojen valmistukseen käytettyjä litistettyjä viljasuurimoitaTurtia s. 181–182.. Puurohiutaleiden lisäksi on olemassa myös esimerkiksi maissi- ja kookoshiutaleita sekä perunamuhennoksen valmistukseen tarkoitettuja perunahiutaleita. Suomessa myytävät puurohiutaleet on yleensä lämpökäsitelty höyryttämällä, mikä hidastaa kauran sisältämän rasvan härskiintymistä parantaen hiutaleiden säilyvyyttä. Höyrytys tekee myös hiutaleiden rakenteesta kovempaa, mikä hidastaa niiden kypsymistä. Nykyisin on myynnissä myös pienten valmistajien höyryttämättömiä kaurahiutaleita, joista keitetyssä puurossa on pehmeämpi koostumus ja voimakkaampi maku. == Käyttö == Hiutaleita käytetään puuroihin, velleihin ja leivontaan. *Isot kaurahiutaleet ovat kokonaisena litistettyjä kaurasuurimoita. Muiden kaurahiutaleiden valmistuksessa käytetään pilkottuja kaurasuurimoita. Pikakaurahiutaleet litistetään muita ohuemmiksi. *Kaurahiutaleiden kypsymisnopeus riippuu höyrytyksen lisäksi myös hiutaleiden koosta ja paksuudesta. Pikakaurahiutaleista voi keittää puuron muutamassa minuutissa.Turtia s. 237. * Ohrahiutaleita käytetään puuroihin, leipiin ja sämpylöihin.Turtia s. 383. * Perunahiutaleista valmistetaan perunasosetta.Turtia s. 419. * Riisihiutaleet soveltuvat puuroihin ja velleihin.Turtia s. 473. * Ruishiutaleista voi valmistaa ruispuuroa ja mysliä sekä leipiä ja piirakoita.Turtia s. 482. * Sipulihiutaleita käytetään maustamiseen samaan tapaan kuin sipulia. Ne on valmistettu teollisesti leikkaamalla ja kuivaamalla.Turtia s. 533. * Vehnähiutaleita käytetään puuroihin, velleihin, leipiin ja aamiaishiutaleiksi.Turtia s. 615. * Maissihiutaleet on valmistettu maissimuroista litistämällä ja paahtamalla. Niitä käytetään maidon kanssa aamiaiseksi sekä kekseihin ja makeisiin. Ne sopivat myös ripoteltaviksi vihannesruokien ja piirakoiden pinnalle.Turtia s. 316. * Kookoshiutaleet on valmistettu kookospähkinän kuivatusta siemenvalkuaisesta. Niitä voidaan käyttää jälkiruokiin, leivonnaisiin ja makeisiin.Turtia s. 260. ==Lähteet== * ===Viitteet=== Luokka:Viljatuotteet Luokka:Ruoka-ainekset
Hiivaleipä

Hiivaleipä on leivinhiivalla nostatettu happamaton ruokaleipä (voi olla myös sekaleipä), jonka valmistukseen on käytetty pääasiassa hiivaleipäjauhoja tai vehnäjauhoja. Sen leivonnassa on voitu käyttää myös vähän graham-, ohra- tai ruisjauhoja. Nesteenä voidaan käyttää vettä, maitoa, piimää tai heraa.Turtia s. 178.Lehmusoksa s. 235. ==Lähteet== * * ===Viitteet=== Luokka:Leivät
Pikkuleipä

Pikkuleipä on pieni makea leivonnainen, joka tavallisesti nautitaan kahvin tai teen kanssa. Siitä on lukuisia muunnoksia. Useimmiten niitä valmistetaan murotaikinasta, mutta muotoja ja mausteita vaihtamalla tuotetaan erilaisia ja erimakuisia leipomuksia.Turtia s. 426. Taikinan perusainekset ovat leivinjauhe, rasva, sokeri ja vehnäjauho.Turtia s. 363. Yleisimpiä mausteita pikkuleivissä ovat erilaiset hillot, kaakaojauhe, kaneli, kookoshiutaleet tai kookosjauho, mantelit, pähkinät, rusinat, suklaa ja vanilliinisokeri. Pikkuleipien muoto voi olla kaari, neliö, pitkulainen, pyöreä, soikea, tanko, tähtimäinen, ässä tai jokin muu. == Katso myös == * keksi == Lähteet == * === Viitteet === Luokka:Leivonnaiset Luokka:Viljatuotteet
Maissijauho

Maissijauho on maissin jyvistä valmistettua ydinjauhoa. Se soveltuu käytettäväksi valmistettaessa leipiä, keksejä, ohukaisia, puuroa, vohveleita, tortilloita, churroja ja polentaa. Sitä voidaan käyttää myös maitopohjaisten kiisseleiden suurusteena, jolloin se lisätään nesteeseen ja keitetään hetken aikaa. Lisäksi maissijauhoa voi käyttää friteeraustaikinassa ja vokattavan lihan jauhotukseen. Maissijauhoa käytetään usein myös muiden jauhojen sekaan lisättynä. ==Lähteet== Luokka:Maissivalmisteet Luokka:Viljatuotteet
Vladislav Klembovski

Vladislav Napoleonovitš (Vladimir Nikolajevitš) Klembovski (; 28. kesäkuuta 1860 Moskovan kuvernementti – 19. heinäkuuta 1921) oli ensimmäisen maailmansodan aikana venäläinen sotilaskomentaja. Helmikuun vallankumouksen jälkeisen Venäjän väliaikaisen hallituksen johtaja Aleksandr Kerenski nimitti hänet elokuussa 1917 Venäjän armeijan ylipäälliköksi Lavr Kornilovin tilalle.Kerensky's August 1917 denunciation of General Kornilov. Viitattu 25.6.2019. ==Tehtävät== * 6.12.1915 – 30.1.1916: 5. armeija * 25.10.1916 – 20.12.1916: 11. armeija * 1.6.1917 – 29.8.1917: pohjoinen rintama ==Lähteet== ==Aiheesta muualla== *Biography on Chronos * Photo *Т. Федоткина. Палач королевства любви Luokka:Venäläiset kenraalit Luokka:Vuonna 1860 syntyneet Luokka:Vuonna 1921 kuolleet
Up from the Ashes

__EISISLUETT__ Up from the Ashes on yhdysvaltalaisen glam metal -yhtyeen Dokkenin laulajan Don Dokkenin ensimmäinen sooloalbumi, joka julkaistiin vuonna 1990. Levyllä soittavat Dokkenin kanssa kitaraa John Norum (Europe) ja Billy White (Watchtower), bassoa Peter Baltes (Accept) sekä rumpuja Mikkey Dee (King Diamond, Motörhead, Scorpions). Levy oli alun perin tarkoitus julkaista yhtyeen Dokken nimellä, mutta Don Dokken ei saanut siihen lupaa, ja siten levy jäi hänen soololevykseen. Levy nousi 50 parhaan joukkoon Billboardin listalla Yhdysvalloissa. == Kappaleet == # Crash ’n’ Burn (5:06) # 1000 Miles Away (4:59) # When Some Nights (4:30) # Forever (5:25) # Living a Lie (4:42) # When Love Finds a Fool (5:37) # Give It Up (4:13) # Mirror Mirror (4:41) # Stay (4:34) # Down in Flames (5:15) # The Hunger (5:05) == Kokoonpano == * Don Dokken (laulaja, kitara) * John Norum (kitara) * Billy White (kitara) * Peter Baltes (bassokitara) * Mikkey Dee (rummut) * Glenn Hughes (taustalaulu, kappale 6) * Tony Franklin (bassokitara, kappale 9) == Arvostelut == * Mikeladano.com:3,5/5 * Hellblazermetal.com:8,5/10 == Lähteet == Luokka:Vuoden 1993 albumit Luokka:Yhdysvaltalaiset metallialbumit
Kansan Valta

Kansan Valta: Suomen työtätekevien kansanrintaman äänenkannattaja oli Neuvostoliitossa talvisodan aikana vuosina 1939–1940 ilmestynyt suomenkielinen sanomalehti, joka oli Terijoen hallituksen tärkein äänenkannattaja. Kansan Vallan ensimmäinen numero ilmestyi mahdollisesti jo Terijoen hallituksen perustamispäivänä 1. joulukuuta 1939. Kolme ensimmäistä numeroa olivat numeroimattomia, numerointi alkoi 7. joulukuuta ilmestyneestä neljännestä numerosta. Lehti ehti ilmestyä 47 kertaa, viimeisen kerran päivää sodan päättymisen jälkeen 14. maaliskuuta 1940.Kansan Valta Fennica-tietokanta. Viitattu 25.6.2019. Lehden toimitus sijaitsi Leningradissa, painopaikan on arveltu olleen mahdollisesti Suomussalmella. Lentolehtisinä jaettu Kansan Valta oli levinnein kaikkiaan viidestä Suomen kansanarmeijalle jaetusta rintamalehdestä.Antero Uitto: Suomensyöjä Otto Wille Kuusinen, s. 288, 290–292. Paasilinna, Helsinki 2013. Lehteä pudotettiin myös lentokoneista Suomen puolelle rintamaa.Leena Niemi: Henkien taistelu Koskesta voimaa -sivusto. Viitattu 30.3.2020. Kansan Vallan päätoimittajana oli suomalainen kommunisti ja punaupseeri Antti Hyvönen. Toiseksi toimittajaksi valittiin punaupseeri Juho (Jonne) Kuivala. Lehdellä oli inkeriläisiä ja karjalaisia avustajia, latojat puolestaan olivat venäläisiä. Suuren osan julkaistusta aineistosta toimitti Terijoen hallituksen johtaja Otto Wille Kuusinen. Lehdessä julkaistiin muun muassa Kuusisen julistuksia ja hänen kirjoittamiaan artikkeleita, neuvostojohtajien puheita, uutisia sekä väitettyjä suomalaisten sotavankien haastatteluja ja Suomen työläisten lähettämiä lukijakirjeitä. Terijoen hallitus sai aitoja tukikannanottoja Yhdysvalloista ja Kanadasta muuttaneiden suomalaissiirtolaisten kommunistiryhmiltä. ==Lähteet== ==Aiheesta muualla== *Talvisodan julkaisuja, lehdistöselostuksia ja -uutisia 1939-1940 Histdoc.net Luokka:Neuvostoliitonsuomalaiset sanomalehdet Luokka:Propaganda Neuvostoliitossa Luokka:Talvisota
Astragaali

Astragaali (, ’luunikama’) on antiikin kreikkalaisessa arkkitehtuurissa ja yleisesti klassista arkkitehtuuria edustavissa rakennuksissa kapea, poikkileikkaukseltaan puolipyöreä lista, joka erottaa kapiteelin eli pylväänpään pylvään varresta ja joskus myös varren baasista eli jalustasta. Astragaaleja käytettiin erityisesti korinttilaisessa pylväsjärjestelmässä, jossa sellainen sijaitsi pylväässä heti kalathoksen alapuolella. == Lähteet == == Aiheesta muualla == Luokka:Klassisen arkkitehtuurin käsitteet Luokka:Pylväät
Racquets

Racquets on sisällä pelattava mailapeli. Pelin tarkoituksena on lyödä pientä palloa puisilla mailoilla 9,1 metriä korkeaan seinään. Pelikentän koko on 9,1 x 18,3 metriä. Racquetsia pelataan erityisesti englanninkielisissä maissa, kuten Isossa-Britanniassa, Irlannissa, Yhdysvalloissa ja Kanadassa. Peliä on pelattu 1700-luvulta lähtien, jolloin peliä pelattiin lyömällä palloa vankilan muuriin. Verrattuna squashiin racquetsissa käytetään hieman erilaista mailaa ja racquetsin pallo on suurempi ja kimmoisampi. Samoin racquetissa on mahdollista saada piste vain syöttäessä. Racquets on ollut kertaalleen mukana olympialaisissa, kun se oli mukana Lontoossa 1908. Voittaja oli Ison- Britannian Evan Noel. ==Lähteet== *
Gutta (arkkitehtuuri)

Gutta (lat., ’pisara’; mon. guttae) on antiikin kreikkalaisessa arkkitehtuurissa ja yleisesti klassista arkkitehtuuria edustavissa rakennuksissa lieriömäinen tai pisaramainen nappula, joita käytettiin koristeina doorilaista tyyliä edustaneiden rakennusten entablementissa. Gutta- pisaroita käytettiin sekä mutulusten koristeena korniisin alapinnassa kunkin metoopin ja triglyfin yläpuolella, että reguloiden koristeena kunkin triglyfin alapuolella. Gutat jäljittelivät kiviarkkitehtuurissa alkuperäisten puisten kreikkalaisten temppeleiden rakenteiden vaarnoja eli tappeja, joilla puuosat oli liitetty toisiinsa. == Lähteet == == Aiheesta muualla == Luokka:Klassisen arkkitehtuurin käsitteet
Gutta

Gutta voi viitata seuraaviin: * gutta (gtt), pisara, mittayksikkö esimerkiksi lääkelaskennassa * gutta, pisaramainen koristeaihe klassisessa arkkitehtuurissa * Gutta, rap-artisti Ace Hoodin albumi
Heliks

Heliks (, ’kierre’, mon. ; ) on antiikin kreikkalaisessa arkkitehtuurissa ja yleisesti klassista arkkitehtuuria edustavissa rakennuksissa spiraalimainen koristeaihe, jota käytettiin muun muassa pylväiden kapiteeleissa. Joonialaisessa pylväsjärjestelmässä heliks viittaa kapiteelin voluutan spiraalimaisesti kiertyviin päihin, korinttilaisessa pylväsjärjestelmässä puolestaan kapiteelin kalathoksesta nouseviin spiraalimaisiin osiin. == Lähteet == Luokka:Klassisen arkkitehtuurin käsitteet Luokka:Kreikankieliset sanat ja sanonnat
Kalathos

Kalathos (, ’kori’; ) voi viitata seuraaviin: * kalathos, antiikin aikainen korien ja keramiikan tyyppi * kalathos, klassisessa arkkitehtuurissa korinttilaisen kapiteelin korimainen ydinosa * Kálathos, kylä Ródoksen saarella Etelä-Egean saarten alueella Kreikassa * Calathus, kovakuoriaisten suku == Lähteet == Luokka:Kreikankieliset sanat ja sanonnat
Kalathos (arkkitehtuuri)

Kalathos (, ’kori’; ) on antiikin kreikkalaisessa arkkitehtuurissa ja yleisesti klassista arkkitehtuuria edustavissa rakennuksissa korinttilaisen pylvään kapiteelin akantinlehtien ympäröimä ydinosa, joka muistuttaa kreikkalaista kalathosta eli koria. Vitruvius katsoi kalathos-kapiteelin saaneen sekä muotonsa että nimensä juuri tällaisesta korista. Kalathoksen yläosassa korista nousevat kierremäiset heliksit. Kalathoksen yläpuolella on abakus-laatta, ja alapuolella sen erottaa pylväänvarresta astragaali. == Lähteet == Luokka:Klassisen arkkitehtuurin käsitteet
Sima (arkkitehtuuri)

Sima (, mon. ) on antiikin kreikkalaisessa arkkitehtuurissa ja yleisesti klassista arkkitehtuuria edustavissa rakennuksissa korniisiin ylälaidassa geisonin yläpuolella oleva kattolista ja räystäskouru, jonka tehtävänä oli sadeveden johtaminen pois katolta. Simat luetaan joskus mutta ei aina osaksi korniisia. Erityisesti simalla viitataan rakennuksen lyhyiden sivujen vinoihin kattolistoihin ja kouruihin päätykolmion ylälaidassa, jossa oli lähes aina simat. Usein myös rakennuksen pitkien sivujen ylälaidassa oli vaakasuorat simat. Tällöin niissä oli yleensä määrävälein veden ulostuloaukot, jotka oli usein tehty leijonanpään muotoisiksi. Simat oli valmistettu yleensä terrakotasta tai marmorista. == Lähteet == Luokka:Klassisen arkkitehtuurin käsitteet Luokka:Kreikankieliset sanat ja sanonnat
Saku Sipola

Saku Petri Tapio Sipola (s. 1968) on suomalaisen kiinteistö- ja rakennusalan konsernin, SRV:n toimitusjohtaja. Sipola toimi Saton toimitusjohtajana vuosina 2015–2019. Sipola aloitti SRV:n toimitusjohtajana syyskuussa 2019. == Lähteet == Luokka:Suomalaiset yritysjohtajat Luokka:Elävät henkilöt Luokka:Vuonna 1968 syntyneet
Torus (täsmennyssivu)

Torus voi viitata seuraaviin: * torus, pyörähdyspinta geometriassa * torus, baasin eli pylväänjalustan osa klassisessa arkkitehtuurissa * torus, suun eksostoosi
Saint-Vulbas

Saint-Vulbas on kunta itäisessä Ranskassa Ainin departementissa Auvergne- Rhône-Alpesin alueella. Se sijaitsee Rhônejoen varrella, noin 40 kilometriä Lyonista itään. Kunnan nähtävyyksiä on 1100-luvulta peräisin oleva Marcilleux'n kappeli. Saint-Vulbasin suurimpia työllistäjiä on Bugeyn ydinvoimalaitos.Criterium du Dauphine 2019 ==Lähteet== ==Aiheesta muualla== Luokka:Ainin kunnat
McLaren M2B

McLaren M2B oli McLarenin ensimmäinen Formula 1-auto, jota käytettiin kaudella . Sen perustana oli vuonna 1965 kehitysautoksi laadittu M2A-malli. Auton suunnitellut Robin Herd käytti suunnittelussa apuna lentokonetekniikan materiaaleista jäykkää ja samalla vaikeasti valmistettavaa malliittia ja alumiinia. Autolla ajettiin pisteille kauden aikana kahdesti (Britannian GP ja Yhdysvaltain GP). ===Tulokset=== Vuosi Talli Moottori Renkaat Kuljettajat 1 2 3 4 5 6 7 8 9 Pisteet Sijoitus Bruce McLaren Motor Racing Ford 406 3.0 V8 MON BEL FRA GBR NED GER ITA USA MEX 2 9. Chris Amon DNA DNA DNA DNA WD 2 9. Bruce McLaren Kesk. 5 Kesk. 2 9. Phil Hill Phil Hill Kesk. 2 9. Bruce McLaren Motor Racing Serenissima M166 3.0 V8 Bruce McLaren DNS DNA 6 DNS 1 11. ==Perintö== M2B oli moottoreiden osalta epäluotettava, koska ahtaasti asennettuina ne ylikuumenivat, vuotivat öljyä tai kuluttivat auton laakereita. Herd suunnitteli vielä tallille M4B-, M5A- ja M7A-autot ennen kuin siirtyi työskentelemään Cosworthille vuonna 1967. Kaudeksi M4B ja M5A varustettiin BRM:n moottoreilla ja kaudella Bruce McLaren voitti ensimmäisen F1-osakilpailun omalla Cosworth DFV-moottorilla varustetulla M7A-autollaan Belgian osakilpailussa. M2B-autoja yritettiin myöhemmin saada käyttökuntoon, mutta niissä esiintyi edelleen ongelmia uudenmerkkisillä moottoreilla, minkä seurauksena autot jäivät keräilijöiden yksityiskokoelmiin. ==Huomioita== ==Lähteet== M02B
Saint-Genix-les-Villages

Saint-Genix-les-Villages on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee Rhônen ja sen sivujoen Guiersin haarassa, noin 85 kilometriä Lyonista itään. Kunta perustettiin 1.tammikuuta 2019, jolloin kolme kuntaa Gresin, Saint-Genix-sur-Guiers ja Saint-Maurice-de- Rotherens yhdistyivät.Criterium du Dauphine 2019 ==Lähteet== ==Aiheesta muualla== Luokka:Savoien kunnat
Lip sync

Lip sync (, ”huulisynkkaus”) tarkoittaa sitä, että henkilö esittää laulavansa, vaikka varsinainen lauluraita tulee toisesta lähteestä. Tätä kutsutaan monesti lauluksi playbackina. Lip synciä on esiintynyt elokuvissa ja musiikkiesityksissä. Tunnetuin lip sync -tapaus lienee 1980-luvun lopun ja 1990-luvun alun Milli Vanilli -yhtyeen harjoittama lip sync, joka poiki huijaussyytöksiä. Playback-laulu on nykyään yleistä. Playbackilla pyritään luomaan näyttävä esitys, ja taustanauhoilla voidaan taata esityksen laatu; laulajalla voi olla vaikkapa flunssa, mutta esitys voidaan esittää silti. Euroviisuissa taustanauhojen käyttö laulussa on kielletty. Soittimet tulevat Euroviisuissa taustanauhoilta. Ensimmäisen kerran taustanauhojen käyttö nousi keskusteluihin vuonna 1967, kun The Monkees -yhtye ei aina soittanut omia instrumenttejaan, vaan luottivat nauhoituksissa studiomuusikoihin. Faneille oli lopulta kuitenkin yhdentekevää, soittiko yhtye instrumentteja vai ei — he olivat tulleet nauttimaan esityksestä. == Katso myös == * Jälkiäänitys == Lähteet == Luokka:Laulu Luokka:Musiikkitermit Luokka:Englanninkieliset sanat ja sanonnat
Skew Siskin

Skew Siskin on saksalainen hard rock -yhtye, joka perustettiin Berliinissä vuonna 1990. Yhtye on tehnyt kuusi albumia ja omien kiertueiden lisäksi ollut lämmittelijänä muun muassa Motörheadille, Alice Cooperille ja Saxonille. == Historia == Kitristi Jim Voxx perusti Skew Siskinin vuonna 1990 löydettyään laulaja Nina C. Alicen. Yhtyeen nimi Skiw Siskin tarkoittaa "outoa lintua". Vuonna 1992 yhtye teki basisti Jogi Rautenbergin ja rumpali Nik Terryn kanssa debyyttialbumin Skew Siskin. Seuraavana vuonna se esiintyi yhdessä Acceptin ja Sargant Furyn kanssa, ja toimi Motörheadin lämmittelijänä. Vuonna 1996 yhtye tekee albumit Voices From The War ja Electric Chair Music uuden rumpalin, Crash Clickin kanssa. Parin vuoden kuluttua yhtye on Motörheadin Euroopan ja Alice Cooperin Saksan kierueilla lämmittelijänä. Neljäs albumi, What The Hell, julkaistiin vuonna 1999. Viidennen albumin Album Of The Year aikaan yhtyeellä oli vaikeuksia rumpalin kanssa. Lopulta levyllä soittaa Stefan Schwartzmann salanimellä Damien ennen siirtymistään Helloweeniin ja levy julkaistiin loppuvuodesta 2003. Yhtye jää tauolle Voxxin perheessä tapahtuneen tragedian vuoksi. Yhtye tekee paluun vuonna 2005 basisti Henning Menken ja rumpali Randy Blackin kanssa. Yhtyeen on kuitenkin jäätävä jälleen tauolle laulajan sairastuttua ja vasta vuoden 2006 loppupuolella he alkavat työstää uutta albumia Peace Breaker. Yhtyeen kuudes albumi julkaistiin 14. syyskuuta vuonna 2007. == Diskografia == === Studioalbumit === * * * * * * == Lähteet == == Aiheesta muualla == * Yhtyeen kotisivut Luokka:Saksalaiset rockyhtyeet Luokka:Seulonnan keskeiset artikkelit
KÄPY – Lapsikuolemaperheet

KÄPY – Lapsikuolemaperheet ry on perustettu vuonna 1991. Yhdistys on vertaistukiyhdistys, joka tukee vanhempia ja perheitä, joilta on kuollut lapsi. Yhdistys jakaa myös tietoa ammattilaisille sekä on mukana järjestämässä Suru-konferenssia. Yhdistys perustettiin vuonna 1991 ja silloin nimi on Käpy kätkytkuolemaperheiden yhdistys ry. Seuraavana vuonna toiminta alkaa perheviikonlopulla ja tulkita toimintaa. Parin vuoden päästä yhdistyksen auttava puhelin käynnistyy ja kirjallista materiaalia aletaan tuottamaan. Vuonna 1997 vertaistukiryhmä alkoi Helsingistä, josta se laajeni myöhemmin muualle. Vuonna 2000 yhdistyksen toiminta laajeni kätkytkuolemiin lisäksi perheitä, joissa on kuollut lapsi ja nimi muuttuu KÄPY Kätkyt- ja lapsikuolemaperheiden yhdistys ry. 10 vuotta myöhemmin eli vuonna 2010 nimi muuttui nykyiseksi KÄPY – Lapsikuolemaperheet ry nimen muutoksella halutaan viestittää yhdistyksestä saa apua myös perheet, jotka ovat menettää nuoren tai nuoren aikuisen. KÄPY – Lapsikuolemaperheet ry on SOSTEn jäsenjärjestö. == Lähteet == Luokka:Suomalaiset perhejärjestöt Luokka:Surujärjestöt
Roy J. Plunkett

Roy J. Plunkett (26. kesäkuuta 1910 – 12. toukokuuta 1994) oli yhdysvaltalainen kemisti, joka keksi teflonin. Vuonna 1938 hän työskenteli DuPontilla ja kehitti uusia jäähdytysaineita. Vahingossa syntynyt polytetrafluorieteeni vaikutti virhetuotteelta, mutta hän alkoi kuitenkin tutkia sen ominaisuuksia, ja huomasi uuden aineen olevan hyvin lämmönkestävää, kemiallisesti reagoimatonta ja liukasta joten se ei tarttunut juuri mihinkään. Vuonna 1941 Plunkett sai keksinnölleen patentin. == Lähteet == Luokka:Yhdysvaltalaiset kemistit Luokka:Vuonna 1910 syntyneet Luokka:Vuonna 1994 kuolleet
Luttilan koulu

Luttilan koulu on Varkauden Luttilan kaupunginosassa toimiva suomenkielinen alakoulu (luokka-asteet 1–6). Vuonna 2016 koulua kävi runsas 150 oppilasta. Koulu osallistuu muun muassa Kiva-koulu, Liikkuva koulu ja ProKoulu- hankkeisiin. ==Lähteet== Luokka:Varkauden peruskoulut
Plaqueminesin piirikunta

Plaqueminesin piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 23 410 vuonna 2018 ja sen pinta-ala on 6 648 neliökilometriä. Piirikunnan hallintokeskus on Pointe à la Hache. Plaqueminesin piirikunta perustettiin vuonna 1807. == Väestö == Piirikunnan asukkaista 65.2 prosenttia on valkoisia, 20,6 prosenttia mustia ja 6,68 prosenttia latinalaisamerikkalaisia. 8,22 prosenttia puhuu muita kieliä kuin englantia. 97,5 prosenttia asukkaista on Yhdysvaltain kansalaisia. Piirikunnan väestön keski-ikä on 35,9 vuotta. ==Kuvia piirikunnasta== Tiedosto:Stella Plantation House Plaquemines Parish LA March 2012.jpg|Stellan plantaasi. Tiedosto:PteHacheShipMississippiFromFerry.jpg|Mississippijoki Pointe à la Hachen kohdalla. ==Lähteet== == Aiheesta muualla == Luokka:Louisianan piirikunnat
Lari Pesonen

Lari Pesonen (s. 28. tammikuuta 1995 Juuka) on suomalainen skeet-ampuja. Seuratasolla hän edustaa Ilomantsin Erämiehiä. Pesonen aloitti ammunnan vuonna 2010 metsästyskortin hankkimisen yhteydessä ja ammuskeltuaan kiekkoja isänsä kanssa.https://yle.fi/urheilu/3-10845170 Vuonna 2015 Pesonen ampui Saksassa alle 20-vuotiaiden Suomen ennätyksen 119 kiekkoa. Samana vuonna hän sijoittui Suomen joukkueessa poikien MM-kilpailuissa hopealle. Pesonen on voittanut mitaleita myös opiskelijoiden MM-kilpailuista.Suomen Ampumaurheiluliitto Vuonna 2019 Pesonen valittiin maajoukkueeseen. Toukokuussa hän ampui Suomelle maapaikan Tokion kesäolympialaisiin 2020 sijoituttuaan viidenneksi Changwonin maailmancup-osakilpailussa, johon hän oli saanut matkarahat kavereidensa kerättyä kolehdin. Skeetin maapaikka oli Suomelle ensimmäinen 16 vuoteen.https://yle.fi/urheilu/3-10778749 Pesonen opiskeli Itä-Suomen yliopistossa matematiikkaa kolmen vuoden ajan mutta vaihtoi ammunnan harjoittamisen vuoksi opintonsa Helsinkiin ja maanmittausinsinööriopintoihin. == Lähteet == * Profiili Suomen Ampumaurheiluliitto * Profiili International Shooting Sport Federation === Viitteet === Luokka:Suomalaiset ampujat Luokka:Vuonna 1995 syntyneet Luokka:Elävät henkilöt
McLaren M4B

McLaren M4B oli McLarenin toinen Formula 1-auto, jota käytettiin kauden ensimmäisissä kisoissa. Auton suunnitteli Robin Herd aikaisemmin Formula 2-sarjassa käytetystä M4A-mallista ja sen oli tarkoitus toimia korvikkeena ennen uuden auton valmistumista. Autoon asennettiin BRM:n 2,1 litran V8-moottori. Monacon osakilpailussa Bruce McLaren ajoi auton parhaimman tuloksen sijoittumalla neljänneksi. Hollannin osakilpailu päättyi keskeytykseen. ==Tulokset== Vuosi Talli Moottori Renkaat Kuljettajat 1 2 3 4 5 6 7 8 9 10 11 Pisteet Sijoitus Bruce McLaren Motor Racing BRM V8 RSA MON NED BEL FRA GBR GER CAN ITA USA MEX 3 10. Bruce McLaren 4 Kesk. ==Lähteet== M04B
Suomalaisen Kuolemantutkimuksen Seura

Suomalaisen kuolemantutkimuksen seura on perustettu Helsingissä maaliskuussa 2011. Seura edistää suomalaista kuolemaan liittyvää tutkimusta ja akateemisen tutkimuksen viemistä käytäntöön. Seura julkaisee Thanatos nimistä vertaisarvioitua tieteellistä verkkolehteä, jonka Julkaisufoorumin luokitus on 1. Seuran puheenjohtaja on vuonna 2022 Anna Huhtala. Aiempi puheenjohtaja oli Ilona Pajari. == Lähteet == Luokka:Suomalaiset tiedeyhdistykset Luokka:Kuolema
Senidah

Senida Hajdarpašić (s. 9. huhtikuuta, 1985), tunnetaan paremmin taiteilijanimellään Senidah, on slovenialainen laulaja-lauluntekijä. Hän nousi kuuluisuuteen slovenialaisen pop-yhtyeen MUFF:in laulajana. Senidah sai paljon huomiota entisen Jugoslavian valtioissa, kun hänen ensimmäinen serbokroaatinkielinen soolosinglensä Slađana julkaistiin maaliskuussa 2018. == Ura == Hän debytoi sooloartistina singlellään "Pustinjom" (Aavikkoa pitkin) vuonna 2010, mutta liittyi pian tämän jälkeen pop- ja bluesyhtyeeseen nimeltään MUFF. Heidän debyyttisinglensä "Naj sije v očeh" (Pidä loiste silmissäsi) palkittiin vuoden kappaleena Sloveniassa. MUFF sijoittui toiseksi Slovenian vuoden 2014 euroviisukarsinnoissa. Heidän samanniminen esikoisalbuminsa palkittiin myöhemmin samana vuonna vuoden albumiksi. Senidah nousi kuuluisuuteen maaliskuussa 2018, kun hän julkaisi serbiankielisen kappaleen "Slađana" belgradilaisen hip hop -levy-yhtiön, Bassivity Digitalin, alaisuudessa. Kesäkuussa hän julkaisi toisen singlensä "Belo" (Valkoinen). Elokuussa Senidah oli mukana serbialaisen räppärin Cobyn kappaleella "4 strane sveta" (Maailman neljällä puolella), joka toimii myös alueella suuren suosion saaneen Južni vetar -elokuvan soundtrackina. Vuoden lopussa Senidah julkaisi kappaleet "Bez tebe" (Ilman sinua) ja "Nisi bio tu" (Et ollut siellä). Hänen kappaleensa Slađana voitti myös vuoden hip hop -kappaleen palkinnon Balkanin alueen yhteisessä palkintogaalassa, Music Awards Ceremonyssä. Maaliskuussa 2019 Senidah julkaisi ensimmäistä kertaa englanninkielisen singlen nimeltään "Ride", joka oli nauhoitettu pari vuotta aikaisemmin. Hänen debyyttialbuminsa Bez tebe julkaistiin 25. maaliskuuta kokonaan serbian kielellä. 21\. huhtikuuta hän esiintyi Bassivity Showcase -tapahtumassa Belgradin urheiluhallissa. Senidah julkaisi keväällä 2019 kaksi uutta singleä "Mišići" (Lihakset) ja "Sve bih" (Haluaisi(n) kaiken), joissa ovat mukana Atlas Erotika ja FCKN A!. Hänet ilmoitettiin myöhemmin esiintyvän myös Exit- ja Sea Dance -festivaaleilla. == Yksityiselämä == Senidah syntyi Ljubljanassa, Sloveniassa. Hän on etniseltä taustaltaan montenegrolainen. == Diskografia == === Albumit === * Bez tebe (2019) === Singlet === * "Slađana" (2018) * "Belo" (2018) * "4 strane sveta" (2018) feat. Coby * "Bez tebe" (2018) * "Nisi bio tu" (2018) * "Ride" (2019) * "Mišići" (2019) * "Sve bih" (2019) feat. Atlas Erotika == Palkinnot == ; Music Awards Ceremony vuosi kappale palkinto tulos 2019 "Slađana" Vuoden hip hop/rap -kappale Voitti == Lähteet == == Aiheesta muualla == * Senidah Discogsissa Luokka:Elävät henkilöt Luokka:Vuonna 1985 syntyneet Luokka:Slovenialaiset muusikot Luokka:Montenegrolaiset henkilöt Luokka:Slovenialaiset henkilöt Luokka:Serbialaiset laulajat Luokka:Slovenialaiset laulajat Luokka:Montenegrolaiset laulajat
Varkauden lukio

Varkauden lukio on Varkauden Kuoppakankaan kaupunginosassa toimiva suomenkielinen lukio. Lukiota käy noin 330 oppilasta. Nuoriso-opiskeliojoille tarkoitetun lukion ohella Varkauden lukioon kuuluu aikuislinja. Lisäksi opiskelu on mahdollista itseopiskeluna etälukion puitteissa. ==Historiaa== Varkauden lukion historiaa voidaan tarkastella vuonna 1919 perustetun Varkauden Suomalaisen Yhteiskoulun toiminnan kautta. Tämän yhteiskoulun ensimmäiset opiskelijat saivat keskikoulun päästötodistuksen vuonna 1923. Vuonna 1927 koulun laajensi opetustaan yliopistoon johtavilla lisäluokilla, ja koulussa aloitti kuudes luokka. Koulun nimeksi tuli Varkauden Yhteiskoulu. Ensimmäiset ylioppilaat tästä kahdeksanluokkaista yhteiskoulusta valmistuivat keväällä 1930. Valtionkouluksi koulu muuttui syyskuun 1947 alusta ja nimeksi tuli Varkauden Yhteislyseo. Kun elokuussa 1975 Varkaus siirtyi peruskoulujärjestelmään, keskikoulut sulautettiin kunnallisiin peruskouluihin. Valtion ylläpitämä yhteislyseo muuttui Varkauden vastaamaksi Päiviönsaaren lukioksi. Oppilasmäärä oli syyskauden 1975 alussa 269. 1960-luvulle tultaessa Varkauden kauppalaan perustettiin Kuoppakankaan yhteiskoulu, josta tuli myös yliopistoon valmistava oppilaitos. Sen ensimmäiset ylioppilaat valmistuivat keväällä 1964. Yhteiskouluun avattiin myös iltalinja. Peruskoulu-uudistusten myötä Kuoppakankaan yhteiskoulu jaettiin Kuoppakankaan yläasteeksi ja Kuoppakankaan lukioksi; iltakoulusta tuli Kuoppakankaan lukion iltalinja. Joulukuussa 1993 kaupunginvaltuusto päätti yhdistää kaupungin kaksi lukiota syyslukukauden 1995 alusta lähtien. Nimen Varkauden lukio saanut lukio sovitettiin Kuoppakankaan lukion rakennuksiin. Oppilaita uuteen lukioon tuli 477. ==Lähteet== Lukio Luokka:Suomen lukiot
Lännenmunuaisjäkälä

Lännenmunuasjäkälä (Nephroma laevigatum, syn. Nephroma lusitanicum) on munuaisjäkälien sukuun kuuluva jäkälä. Sen yläpinta on siniharmaa tai harmaanruskea ja sileä. Alapinta on reunoilta vaaleanruskea ja keskeltä tummanruskea tai musta. Liuskat ovat noin 1,5 senttimetriä leveitä. Kotelomaljat ovat yleisiä. Jäkäläkasvusto on enintään 15 senttimetriä halkaisijaltaan. Kasvaa vanhojen lehtipuiden kaarnalla tai sammalilla, kallioseinämällä ja kivillä varjoisissa paikoissa. Lajia tavataan harvakseltaan Etelä- ja Keski-Suomessa. Suomessa laji on luokiteltu äärimmäisen uhanalaiseksi. == Lähteet == == Aiheesta muualla == * Laji.fi: Lännenmunuaisjäkälä Luokka:Kotelosienet
Peace Breaker

Peace Breaker on saksalaisen hard rock -yhtyeen Skew Siskinin kuudes studioalbumi, joka julkaistiin vuonna 14. syyskuuta 2007. Levyllä soittavat kitristi Jim Voxxin ja laulaja Nina C. Alicen lisäksi yhtyeeseen liittyneet uudet jäsenet basisti Henning Menken ja rumpali Randy Blackin. Levyn sanoituksista on vastannut Alice. Sanoituksissa häntä on auttanut Motörheadin Lemmy Kilmister. Kappaleessa Who The Hell Are You vierailevana kitaristina soittaa Acceptin kitaristi Wolf Hoffmann. Levyn kymmenes kappale, I Don't Care, on Ivan Kralin säveltämä ja siihen on tehnyt sanat tämän vaimo Cindy Hudson. Karlin soittaa myös kitaraa kappaleessa. == Kappaleet == #Metal in your Face #We're at Institution #Ridin'with the Devil #Trouble Shooter #Hit you harder #Who the hell are you #War, Fire, Guns and Blood #I wanna be #Eva Braun is back in Town #I don't care #Loser #Can't hear you (Hey Hey you) #Shoot the Rats == Kokoonpano == * Nina C. Alice) (laulaja) * Jim Voxx (kitara) * Henning Menke (bassokitara) * Randy Black (rummut) * Wolf Hoffmann / (kitara, kappale 6) * Ivan Kral / (kitara, kappale 10) == Arvostelut == * Metal Express Radio:/ * Metal Cry: == Lähteet == Luokka:Vuoden 2007 albumit
Jauhemunuaisjäkälä

Jauhemunuaisjäkälä (Nephroma parile) on munuaisjäkälien sukuun kuuluva jäkälä. Sen yläpinta on siniharmaa tai ruskea. Alapinta on sileä, mutta joskus lyhytkarvainen. Liuskat ovat noin yhden senttimetrin leveitä. Kotelomaljat ovat harvinaisia. Kasvustot ovat enintään 10 senttimetriä halkaisijaltaan. Kasvaa vanhojen lehtipuden tyvillä, kivillä ja kallionseinämillä sammalien seassa. Lajia tavataan koko Suomessa melko yleisenä. Jauhemunuaisjäkälä on luokiteltu Suomessa elinvoimaiseksi. == Lähteet == == Aiheesta muualla == * Laji.fi: Jauhemunuaisjäkälä * Luopioisten kasvisto: Jauhemunuaisjäkälä Luokka:Kotelosienet
Viljo Eloranta

Viljo Olavi Eloranta (31. lokakuuta 1915 Helsinki – 16. elokuuta 1982 EspooKuolinilmoitus, Helsingin Sanomat 31.8.1982, s. 4 (Lehti HS Aikakoneessa (tilaajille))) oli juristi ja poliisineuvos, joka toimi Poliisiopiston johtajana. Viljo Elorannan vanhemmat olivat liikemies Gustav Robert Eloranta, entinen Envall, ja Amalia Mäkinen ja puoliso vuodesta 1940 opettaja Vappu- Liisa Pulkkinen. Eloranta tuli ylioppilaaksi 1934 ja suoritti ylemmän oikeustutkinnon ja oikeustieteen lisensiaatin tutkinnon 1954, varatuomarin arvon hän sai 1956. Eloranta oli Helsingin yliopiston rikosoikeuden assistentti 1955–1959, Eläinlääketieteellisen korkeakoulun sihteeri 1960–1961, valtion poliisikoulun vanhempi opettaja ja varajohtaja 1960–1962 ja Poliisiopiston johtaja ja poliisineuvos vuodesta 1962. Hän työskenteli 1950-luvulla myös korkeimman hallinto-oikeuden esittelijänä ja vuosikymmenen vaihteessa Helsingin raastuvanoikeuden apujäsenenä ja vt. rikosasiain notaarina. Elorannalla oli sekä kansallisia että kansainvälisiä luottamustehtäviä ja hän oli Nordisk Kriminalistisk Årsbokin suomalainen toimittaja 1957–1962. Sotilasarvoltaan Eloranta oli reservin kapteeni (1967).Helsingin yliopiston opettaja- ja virkamiesmatrikkeli 1918–2000, s. 204 (Viitattu 26.6.2019) ==Lähteet== Luokka: Suomalaiset juristit Luokka: Suomen oppilaitosten rehtorit Luokka: Suomalaiset virkamiehet Luokka: Suomalaiset opettajat Luokka: Vuonna 1915 syntyneet Luokka: Vuonna 1982 kuolleet
Nukkamunuaisjäkälä

Nukkamunuaisjäkälä (Nephroma resupinatum, syn. Nephroma tomentosum) on munuaisjäkälien sukuun kuuluva jäkälä. Sen yläpinta on siniharmaa tai harmaanruskea. Alapinta on vaalea ja nukkakarvainen. Liuskat ovat noin 1,5 senttimetriä leveitä. Kotelomaljat ovat melko yleisiä. Kasvusto on enintään 10 senttimetriä halkaisijaltaan. Jäkälä kasvaa lehtipuiden tyvillä ja sammaleisilla kivillä. Laji on yleinen koko Suomessa, mutta on taantunut. Nukkamunuaisjäkälä on luokiteltu Suomessa vaarantuneeksi. == Lähteet == == Aiheesta muualla == * Laji.fi: Nukkamunuaisjäkälä * Luopioisten kasvisto: Nukkamunuaisjäkälä Luokka:Kotelosienet
Vengeance (yhtye)

Vengeance on hollantilainen heavy metal -yhtye, joka perustettiin vuonna 1983. Yhtyeen yli 30 vuotta kestäneellä uralla on ollut lukuisia miehistönvaihdoksia. Vengeance on julkaissut eri kokoonpanoilla kymmenen studioalbumia. Yhtyeessä soittaneista muusikoista tunnetuimpia ovat Arjen Anthony Lucassen ja Chris Slade . == Diskografia == === Studioalbumit === * * * * * * * * * * === Live albumit === * == Lähteet == == Aiheesta muualla == * Yhtyeen kotisivut https://www.vengeancerocks.com/ Luokka:Alankomaalaiset metalliyhtyeet Luokka:Seulonnan keskeiset artikkelit
Berliinin roomalaiskatolinen arkkihiippakunta

Berliinin roomalaiskatolinen arkkihiippakunta on katolinen hiippakunta koillis-Saksassa. Sen keskuspaikka on Berliini. Se perustettiin 13. elokuuta 1930 Berliinin hiippakuntana erottamalla se Wrocławin hiippakunnasta. 28. kesäkuuta 1972 hiippakunta koki laajoja aluemenetyksiä, kun siitä erotettiin kolme uutta hiippakuntaa, nimittäin Gorzówin hiippakunta, Koszalin-Kołobrzegin hiippakunta sekä Szczecin-Kamieńin hiippakunta. Berliinin hiippakunta korotettiin arkkihiippakunnaksi 27. kesäkuuta 1994. Vuonna 2015 hiippakuntaan kuului 103 seurakuntaa, joihin kuului yhteensä 408 953 jäsentä. Nämä muodostivat 7,1% hiippakunnan alueen väestöstä. ==Lähteet== Luokka:Saksan katoliset hiippakunnat Luokka:Berliini
Viiteavain

Viiteavain tai vierasavain () on relaatiotietokannoissa käytetty tieto, jolla kahden eri tietokantataulun välillä toisiinsa liittyviin tietoihin viitataan. Tietojen välinen viittaus on viite-eheys (). Taulussa voi esiintyä sama viiteavain useita kertoja kun sillä viitataan toisessa taulussa olevaan tietueeseen. == Katso myös == * ACID == Lähteet == Luokka:Tietokannat
Taipalsaaren soutu

Taipalsaaren soutu on vuosittain Pien-Saimaalla, Taipalsaarella, Etelä- Karjalassa järjestettävä soututapahtuma. Tapahtuma järjestettiin ensimmäisen kerran 5. elokuuta 1979. Soudun järjestävä taho on urheiluseura Taipalsaaren Veikot ry. SM-arvo souduilla on ollut 1988, 1989, 1998, 2003, 2008 ja 2015. Luokka:Suomen soutukilpailut Luokka:Taipalsaari
Kia KX7

Kia KX7 on Kia Motorsin vuosina 2016–2021 Kiinan markkinoille valmistama crossover-tyyppinen automalli. KX7 esiteltiin Kantonin autonäyttelyssä syksyllä 2016. Bensiinimoottorit olivat vapaasti hengittävä 2,4-litrainen (188 hv) sekä turboahdettu 2,0-litrainen (241 hv). Ainoa dieselmoottori oli 2,2-litrainen (200 hv). Vaihteistona oli kuusivaihteinen manuaali- tai automaattivaihteisto ja vetotapana etuveto tai neliveto. == Lähteet == == Aiheesta muualla == KX7 Luokka:J-segmentin autot Luokka:2010-luvun autot Luokka:2020-luvun autot
Hampurin roomalaiskatolinen arkkihiippakunta

Hampurin roomalaiskatolinen arkkihiippakunta on katolinen hiippakunta pohjois- Saksassa. Sen keskuspaikka on Hampuri. Se perustettiin aluksi Schwerinin apostolisena administraationa 23. heinäkuuta 1973 erottamalla se Osnabrückin hiippakunnasta. Arkkihiippakunnaksi Hampurin arkkihiippakunnan nimellä se korotettiin 24. lokakuuta 1994, missä yhteydessä siihen liitettiin osia Hildesheimin hiippakunnasta. Vuonna 2016 hiippakuntaan kuului 80 seurakuntaa, joihin kuului yhteensä 401 955 jäsentä. Nämä muodostivat 7% hiippakunnan alueen väestöstä. ==Lähteet== Luokka:Saksan katoliset hiippakunnat Luokka:Hampuri Luokka:Schwerin
Pertti Eteläpää

Pertti Iikko Antero Eteläpää (3. toukokuuta 1929 Riihimäki – 1. tammikuuta 2000) oli journalisti, joka toimi Yleisradion tiedotuspäällikkönä. Pertti Eteläpään vanhemmat olivat luutnantti Iivari Eteläpää ja Alma Alina Kari ja puoliso vuodesta 1952 Ritva Aulikki Aalto. Eteläpää tuli ylioppilaaksi 1949 ja valmistui filosofian kandidaatiksi 1954. Hän oli vapaa lehtimies 1953–1955, toiminimi Finnpressin päätoimittaja 1955–1957, Turun ylioppilaslehden päätoimittaja 1957–1961 ja Yleisradion tiedotuspäällikkö vuodesta 1962. Eteläpää toimi myös Yleisradion olympiapäällikkönä Tokion, Grenoblen ja Meksikon olympialaisissa.Geni: Pertti Eteläpää (Viitattu 26.6.2019) ==Lähteet== Luokka:Suomalaiset päätoimittajat Luokka:Ylen henkilöstö Luokka:Vuonna 1929 syntyneet Luokka:Vuonna 2000 kuolleet